Jean-Claude Masangu

Jean-Claude Masangu-Mulongo Abotama na 18 août 1953 na Likasi) azali économiste ya Congo mpe gouverneur ya Banque centrale ya Congo banda 1997 kino 2013.

 Mosala 
Mwana ya Jacques Masangu-a-Mwanza, ambassadeur ya République démocratique ya Congo na Pays-Bas, asilisaki kelasi na Ecole internationale ya Genève, na Worcester Polytechnic Institute (Massachusetts) mpe na Louisiana State University.

Mokonzi ya kala ya Citibank Zaïre, Jean-Claude Masangu azali gouverneur ya Banque centrale ya Congo banda 1997. Laurent-Désiré Kabila nde aponaki ye mpe Joseph Kabila nde andimaki ye na 2002 mpe 2008. Na sima ya koponama na ye, azalaki mobandisi ya mbongwana ya mosolo oyo ememaki na bobimisi franc congolais.

Kobanda sanza ya zomi ya mobu 2007 kino sanza ya zomi ya mobu 2008, akambaki na kombo ya République démocratique ya Congo, lisanga ya bato ntuku mibale na minei (G24) ya Fonds monétaire international mpe na libaku wana, abundelaki mabongisi ya mbongwana ya ba institutions financières internationales oyo ebandisamaki na mokambi monene ya Fonds Dominique Strauss-Kahn.

Na 2009, Jean-Claude Masangu Mulongo abimisaki na éditions Prestige Communication (France) buku moko, Pourquoi je crois au progrès de l'Afrique, oyo ezali kolobela mobembo na ye mpe makanisi na ye mpo na Afrika mpe mingimingi na République démocratique du Congo.